**OBRAZAC 1**

ZU Kliničko-bolnički centar Kotor

Broj iz evidencije postupaka javnih nabavki:3 -02-061

Redni broj iz Plana javnih nabavki: 17

Kotor , 28.02.2024. godine

Na osnovu člana 53 stav 3 Zakona o javnim nabavkama („Službeni list CG“, br. 74/19 i 3/23) ZU Kliničko-bolnički centar Kotor objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE za nabavku**

***Medicinskih sredstava i potrošnog medicinskog materijala iz oblasti laboratorije-hormoni i specifični markeri za rad na imunohemijskom analizatoru Architect i1000***

Predmet nabavke se nabavlja:

- kao cjelina

1. **POZIV ZA NADMETANJE[[1]](#footnote-1)**

**1**. Podaci o naručiocu;

**2**. Podaci o postupku i predmetu javne nabavke:

2.1. Vrsta postupka,

2.2. Predmet javne nabavke (vrsta predmeta, naziv i opis predmeta),

2.3. Procijenjena vrijednost predmeta nabavke ,

2.4. Način nabavke:

- Cjelina, po partijama,

- Zajednička nabavka,

- Centralizovana nabavka,

2.5. Posebni oblik nabavke:

- Okvirni sporazum,

- Dinamički sistem nabavki,

- Elektronska aukcija,

- Elektronski katalog,

2.6. Uslovi za učešće u postupku javne nabavke i posebni osnovi za isključenje,

2.7. Kriterijum za izbor najpovoljnije ponude,

2.8. Način, mjesto i vrijeme podnošenja ponuda i otvaranja ponuda,

2.9. Rok za donošenje odluke o izboru,

2.10. Rok važenja ponude,

2.11. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[2]](#footnote-2)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[3]](#footnote-3)**

**Procijenjena vrijednost predmenta nabavke:[[4]](#footnote-4)**

Procijenjena vrijednost predmeta nabavke bez zaključivanja okvirnog sporazuma:

- kao cjeline je ***99.816,00€;***

Obrazloženje razloga zašto predmet nabavke nije podijeljen na partije:[[5]](#footnote-5)

S obzirom da se radi o robi-potrošnom materijalu iz oblasti laboratorije-hormoni i specifični markeri jednog proizvođača, na godišnjem nivou, predmet nabavke nije moguće adekvatno podijeliti na partije, već predstavlja jednu funkcionalnu cjelinu.

|  |
| --- |
| **ZAKLJUČIVANJE OKVIRNOG SPORAZUMA[[6]](#footnote-6)** |

Zaključiće se okvirni sporazum:

⌧ ne

🞎 da

**PONUDA SA VARIJANTAMA**

Mogućnost podnošenja ponude sa varijantama

- Varijante ponude nijesu dozvoljene i neće biti razmatrane.

**REZERVISANA NABAVKA**

Ne.

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: ne.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.

.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🞎 garanciju za dobro izvršenje ugovora ako su potpisnici dužni da ga izvršavaju[[7]](#footnote-7), za slučaj povrede ugovorenih obaveza u iznosu od 5 % od vrijednosti ugovora [[8]](#footnote-8)

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[9]](#footnote-9):

- odnos cijene i kvaliteta

*Koristiće se relativni (proporcionalni) metod na sljedeći način:*

*Podkriterijum cijena će se vrednovati relativnim (proporcionalnim) metodom na sljedeći način:*

*Kao osnov za vrednovanje ponuda uzimaju se ponuđene cijene ispravnih ponuda.*

*Podkriterijum najniža ponuđena cijena iskazuje na način što se najniža ukupna ponuđena cijena podijeli sa ponuđenom cijenom i dobijeni količnik pomnoži sa brojem bodova koji je određen za ovaj podkriterijum - 90 bodova, po formuli:*

*Broj bodova = C (Najniža ponuđena cijena) / C (ponuđena cijena) \* 90*

*Ako je ponuđena cijena 0,00 EUR-a prilikom vrednovanja te cijene po kriterijumu ili podkriterijumu najniža ponuđena cijena uzima se da je ponuđena cijena 0,01 EUR.*

*Podkriterijum kvalitet vrednovaće se relativnim (proporcionalnim) metodom na sljedeći način:*

*Podkriterijum kvalitet (K) vrednovaće se na sljedeći način: max 10 bodova*

*Za izbor najpovoljnije ponude primjenom parametra kvalitet, kao osnova za vrednovanje uzima se rok isporuke potrošnog medicinskog materijala iz oblasti laboratorije –hormoni I specifični marker za rad na imunohemijskom analizatoru Architect 11000*

***Ponuđač je dužan da u ponudi navede rok isporuke*** *ponuđenog potrošnog medicinskog materijala iz oblasti laboratorije –hormoni i specifični marker za rad na imunohemijskom analizatoru Architect 11000,****izražen u danima****.*

*Prilikom vrednovanja podkriterijuma kvalitet –rok isporuke,uzeće se u obzir ponuđeni rok isporuke koji je povoljniji od* ***predviđenog maksimalnog roka isporuke od 20 dana****.*

*Podkriterijum kvalitet iskazuje se na način što se najkraći ponuđeni rok isporuke(izražen u danima) podijeli sa ponuđenim rokom isporuke i dobijeni količnik pomnoži sa brojem bodova koji je određen za ovaj podkriterijum od maksimalnih 10 bodova po formuli:*

*Broj bodova(K) = K (najkraći ponuđeni rok) / K (ponuđeni rok) \* 10*

*.*

*.*

1. **JEZIK PONUDE**

Ponuda se sačinjava na crnogorskom jeziku i drugim jezicima koji je u službenoj upotrebi u Crnoj Gori, u skladu sa Ustavom i zakonom. Engleski jezik za dio ponude koji se odnosi na: ovlašćenja,uputstva za upotrebu, licence i sertifikate.

Naručilac zadržava pravo da od ponuđača traži prevod dijela ponude koji je dat na engleskom jeziku, ukoliko bude potrebno.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 14.03.2024. godine do 10:00 sati.

Otvaranje ponuda održaće se dana 14.03.2024. godine u 10:00 sati.

Dio ponude koje se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca na adresi Njegoševa bb;Kotor
* preporučenom pošiljkom sa povratnicom na adresi Njegoševa bb, Kotor,

radnim danima od 07 do 14 sati, zaključno sa danom 14.03.2024. godine do 10:00 sati.

1. **USLOVI ZA AKTIVIRANJE GARANCIJE PONUDE[[10]](#footnote-10)**

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum

1. **TAJNOST PODATAKA**

Tenderska dokumentacija sadrži tajne podatke: ne.

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[11]](#footnote-11)

:

*U jedinične cijene ponuđenih i ugovorenih testova koje su specificirane Ponudom , uračunata je vrijednost ponuđenih reagenasa, kao i kontrola, kalibratora, svog ostalog potrošnog materijala i svih troškova servisnog održavanja postojećeg analizatora uključujući i rezervne djelove i potrošni materijal za vrijeme trajanja ovog ugovora*.

*Isporuka ugovorene robe vršiće se sukcesivno, tokom ugovornog perioda, prema pojedinačnim narudžbama Naručioca. Troškovi špedicije i transporta robe do Naručioca padaju na teret Dobavljača.*

*Smatra se da je izvršena adekvatna isporuka robe kada ovlašćeno lice Naručioca u mjestu isporuke izvrši prijem robe, što se potvrđuje Zapisnikom.*

*Ako se zapisnički utvrdi da roba koju je Dobavljač isporučio ima nedostatke u kvalitetu i očiglednih grešaka – vidljivi nedostaci, Naručilac bez odlaganja obavještava Dobavljača da iste otkloni ili zamijeniti robom ugovorenog kvaliteta.*

*Ako se zapisnički utvrdi da roba koju je Dobavljač isporučio ne odgovara ugovorenoj robi i ugovorenom roku upotrebe, Naručilac će isto prijaviti Dobavljaču pisanim putem u roku od 48 sati, uz obavezu Dobavljača da pisanim putem da instrukcije Naručiocu za postupanje sa reklamiranom robom.*

*Dobavljač se obavezuje da će u okviru ponuđene i ugovorene cijene testa za cjelokupni ugovoreni broj testova utvrđen ovim ugovorom i ponudom iz člana 1, stav 1 ovog ugovora, obezbijediti dovoljne količine kontrola, kalibratora i ostalog potrošnog materijala ( prema potrebama Naručioca i uputstvima za upotrebu testova ).*

*Ugovorne strane su saglasne da jedinične cijene ugovorene robe specificirane Ponudom, koja čini sastavni dio ovog Ugovora, ostaju nepromijenjene, za vrijeme trajanja Ugovora.*

*Dobavljač se obavezuje da isporuči ugovorenu robu čiji rok upotrebe, prilikom isporuke, ne smije biti kraći od 3 / 4 ( tri četvrtine ) ukupnog roka trajanja.*

*Ako se zapisnički utvrdi da roba koju Dobavljač isporuči po osnovu ovog ugovora ne odgovara ugovorenoj robi i ugovorenom roku upotrebe, Dobavljač mora Naručiocu isporučiti novu robu koja odgovara ugovorenoj robi i ugovorenom roku upotrebe, u roku od 5 dana od dana sačinjavanja zapisnika o reklamaciji, kao i nadoknaditi sve troškove i štete prouzrokavane Naručiocu isporukom robe sa nedostacima, kao i štete koje mogu proisteći iz opisanog stanja.*

*U slučaju skrivenih nedostataka isporučene robe koji se nijesu mogli ustanoviti u momentu preuzimanja, reklamacija robe se vrši preporučenim pismom u roku od 48 sati od saznanja.*

*Ukoliko Dobavljač reklamiranu robu ne isporuči u roku od 10 dana od dana obavijesti, na paritetu f - co prostorije Naručioca, Naručilac ima pravo da od Dobavljača nadoknadi stvarne troškove, kao i cjelokupnu štetu nastalu zbog kašnjenja u isporuci reklamirane robe.*

*Ako Dobavljač kasni sa isporukom robe više od 15 dana, odnosno 20 dana za reklamiranu robu, Naručilac može javnom nabavkom pod uslovima i na način, koji mu se čini prihvatljivim, u skladu sa zakonom, izvršiti nabavku robe koja nije isporučena, a Dobavljač će biti obavezan Naručiocu nadoknaditi finansijski iznos razlike cijene robe nabavljene na ovaj način i cijene ugovorene neisporučene robe.*

*U slučaju da Dobavljač ne izvrši isporuku ugovorene robe ili ne izvršava svoje obaveze u skladu sa ovim ugovorom, Naručilac ima pravo da traži otklanjanje nedostataka ili može raskinuti ugovor.*

*Dobavljač se obavezuje da vrši besplatan servis postojećeg analizatora, za vrijeme trajanja ovog ugovora.*

*Dobavljač se obavezuje da će serviseri dobavljača u okviru ugovorene cijene testa obavljati sve redovne servise po preporuci proizvođača, kao i vanredne servise i popravke analizatora po pozivu Naručioca za vrijeme trajanja ovog ugovora.*

*Svi troškovi na isporuci rezervnih djelova, potrošnog materijala i radne snage na otklanjanju kvara na analizatoru, za vrijeme trajanja ovog ugovora padaju na teret Dobavljača.*

*Dobavljač je odgovoran za ispravnost analizatora za vrijeme trajanja ovog ugovora.*

*Naručilac će za vrijeme trajanja ovog ugovora svaki kvar na analizatoru prijaviti Dobavljaču i pozvati ga na servis pismenim putem.*

*Dobavljač se obavezuje da će se serviser Dobavljača odazvati na* *poziv za servis u roku ne dužem od 24 časa, na licu mjesta, za vrijeme trajanja ovog ugovora.*

*Dobavljač se obavezuje da će u roku od 5 radnih dana od prijave kvara serviser Dobavljača izvršiti popravku i otkloniti prijavljeni kvar, za vrijeme trajanja ovog ugovora.*

*Dobavljač se obavezuje da će za vrijeme trajanja ovog ugovora, ukoliko serviser Dobavljača ne otkloni prijavljeni kvar u roku od 20 dana od dana prijave kvara, o sopstvenom trošku izvršiti zamjenu analizatora u kvaru, novim nekorišćenim analizatorom koji ima iste ili bolje karakteristike.*

*Otklanjanje kvara po prijavljenim reklamacijama izvršiće se u prisustvu predstavnika Naručioca i Dobavljača i potvrditi Zapisnikom.*

*Dobavljač se obavezuje da će obezbjediti kontinuiranu stručnu podršku Naručiocu za vrijeme trajanja ovog ugovora.*

*Ugovor o javnoj nabavci koji je zaključen uz kršenje antikorupcijskog pravila ništav je u skladu sa članom 38 Zakona o javnim nabavkama (,,Sl. list CG” br. 74/19 i 3/23).*

*Na sve što nije regulisano odredbama Ugovora o javnoj nabavci primijeniće se odredbe Zakona o obligacionim odnosima (Sl. list CG", br. 47/2008, 4/2011 - dr. zakon i 22/2017).*

*⌧Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 sta1 tačka 3 Zakona o javnim nabavkama, kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora*

*Ugovorne strane su saglasne da se količine navedene u tehničkoj specifikaciji mogu mijenjati , u sklopu finansijake vrijednosti Ugovora , bez promjena cijena ili drugih uslova ugovora.*

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

ZU Kliničko-bolnički centar Kotor

Broj: 3-01-061 /1

Kotor ,28.02.2024. godine

U skladu sa članom 43 stav 1 Zakona o javnim nabavkama („Službeni list CG”, br. 74/19 i 3/23),

**Izjavljujem**

da u postupku javne nabavke redni broj 17 iz Plana javnih nabavki broj roj 18799 od 31.01.2024. godine, za nabavku medicinskih sredstava i potrošnog medicinskog materijala iz oblasti laboratorije-hormoni i specifični markeri za rad na imunohemijskom analizatoru Architect i1000 ili ekvivalent nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke..

.

Ovlašćeno lice naručioca Kumburović dr Davor

*s.r.*

Službenik za javne nabavke Ivanović Mirjana, dipl. ecc

*s.r.*

Lice koje je učestvovalo u planiranju javne nabavke Puletić dr Vanja

*s.r.*

Član komisije za sprovođenje postupka javne nabavke Vasić Ana

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-2)
3. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-3)
4. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-4)
5. Ukoliko je predmet nabavke podijenjen na partije ovaj dio brisati [↑](#footnote-ref-5)
6. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-6)
7. Naručilac je dužan da u tenderskoj dokumentaciji odredi da li su potpisnici okvirnog sporazuma dužni da ga izvršavaju [↑](#footnote-ref-7)
8. Garancija se određuje u iznosu koji ne može da bude veći od 10% vrijednosti ugovora. [↑](#footnote-ref-8)
9. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-9)
10. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-10)
11. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-11)